## MODELI PËR DOKUMENTIN KONSULTATIV

Për draftin Projektligji “Per perfundimin e procesit te privatizimit te objekteve te ish ndermarrjeve bujqesore”.

|  |
| --- |
| *(Përcaktoni/shkruani komentet e kujt po kërkoni (veçanërisht), p.sh. komente (të përgjithshme) publike, nga komuniteti ekspert në fushën përkatëse, nga organet përfaqësuese të komunitetit të biznesit, nga organizatat joqeveritare dhe individët me përvojë në fushën përkatëse, etj.)**Nga grupet e interesit, persona të cilët kanë marrë pjesë në procesët e privatztimti të objekteve të ish Ndërmarrjeve Bujqesore, procese për të cilët nuk ka përfundurar kalimi I pronsisë së objekteve të privatizuara.* |

Kohëzgjatja e konsultimeve:

|  |
| --- |
| 20 ditë  |

Si të përgjigjeni:

|  |
| --- |
| *Shkruani si mund të përgjigjen palët e interesuara/publiku në konsultime, p.sh. Me email:, Me postë në:, Duke plotësuar formularin në internet në RENJKP (siguroni linket e drejtpërdrejta).*Përgjigjet e të interesurve për këtë projektligj mund të dërgohen me email, shkresë, komente ne sistem RENJK etj. |

Kontakti:

|  |
| --- |
| *Duhet të jepen të dhënat e kontaktit të koordinatorit përkatës për konsultime publike dhe /ose të ndonjë personi tjetër të cilit i drejtohen pyetjet.*lauresha.grezda@bujqesia.gov.al |

Datat dhe vendet e takimeve publike:

|  |
| --- |
| *Siguroni informacionin nëse ato janë të organizuar.**Nuk janë caktuar data të takimeve për konsultimin.* |

Sfondi i propozimit legjislativ

|  |
| --- |
| *Përshkruani pse ka nevojë për rregulloren e re/të ndryshuar, d.m.th cila është gjendja aktuale, si është e rregulluar, cilat janë sfidat, problemet dhe mangësitë ekzistuese si të praktikës, ashtu edhe të rregulloreve ekzistuese, çfarë eshte bërë në të kaluarën ashtu siç duhet me keto politika.*Lindi nevoja e miratimit të projektligjit, për arsye se privatizimi i objekteve të ish ndërmarrjeve bujqësore është kryer bazuar në Vendimin nr. 666, datë 26.10.1998, të Këshillit të Ministrave “Për disa masa lidhur me procesin e likujdimit të ndërmarrjeve të varësisë së ish - Agjensisë Qendrore të Ristrukturimit dhe Privatizimit të Ndërmarrjeve Bujqësore ” si dhe akteve të dala në zbatim të tij. Gjatë zbatimit të parashikimeve në këtë vendim lindi nevoja për përmirësime dhe sqarime të procesit të përfundimit të privatizimit të objekteve të ish – Ndërmarrjeve Bujqësore. Meqenëse parashikimet e vendimit të cituar nuk janë tashmë në përputhje me kuadrin ligjor në fuqi, si dhe ligji në bazë të të cilit është miratuar Vendimi nr. 666, datë 26.10.1998, i Këshillit të Ministrave, është shfuqizuar, nuk mund të vijohet me ndryshimin e tij. |

Propozimet

|  |
| --- |
| *Renditni dhe përshkruani në mënyrë të shkurtër dhe koncize të gjitha propozimet dhe ndryshimet që doni të prezantoni me rregulloren e reja. Përdorni një gjuhë të thjeshtë.*Në projektakt janë përcaktuar Ministria e Bujqësisë dhe Zhvillimit Rural (në vijim MBZHR) dhe Ministria e Financave dhe Ekonomisë (në vijim MFE) si autoritetet publik përgjegjës për zbatimin e këtij ligji dhe për koordinimin e proceseve në bashkëpunim me institucionet e tjera në varësi të saj, me qëllim përfundimin e procesit të privatizimit të objekteve të ish - ndërmarrjeve bujqësore në Republikën e Shqipërisë.Po në këtë projektakt parashikohet dhe procedura që do të ndiqet për përfundimin e procesit të privatizimit për këto objekte. Parashikohet se subjektet e interesuara paraqesin në Ministrinë e Bujqësisë dhe Zhvillimit Rural kërkesën për përfundimin e procesit, ku kjo e fundit brenda një afati 5 ditor nga momenti i dorëzimit të kërkesës dërgon pranë Agjencisë Rajonale të Ekstencionit Bujqësor ose Autoritetit Kombëtar i Veterinarisë dhe Mbrojtjes së Bimëve dhe, të cilat pas verifikimit të dokumentacionit që ndodhet në arkivat e tyre, realizojnë me kontratë shitje sipas legjislacionit në fuqi për shitblerjen e pasurive të paluajtshme. Kriteret, dokumentacioni dhe arkëtimi i pagesave të kësteve të mbetura të detyrimeve financiare nga shitja e pasurisë shtetërore të ish ndërmarrjeve bujqësore, përcaktohen me udhëzim të përbashkët të MBZHR-së dhe MFE-së. |

Pyetjet

|  |
| --- |
| *Listoni pyetje për të cilat po kërkoni reagime. Ato mund të lidhen me propozimet tuaja (p.sh. A jeni dakord me propozimin për ..., A jeni dakord që duhet të ndërmerren veprime të mëtejshme për të parandaluar/rritur ..., A jeni dakord që ne e quajmë shkelje ..., A pajtoheni me përkufizimin tonë të ri për ..., etj.) ose thjesht përdoren për të mbledhur të dhëna shtesë që ju kërkoni (p.sh. Cili do të ishte ndikimi i propozimeve tona në biznesin tuaj, organizatat, A e bën organizata juaj ..., etj.). Ju mund të merrni parasysh kufizimin e gjatësisë së përgjigjeve për pyetjet individuale (p.sh. 250/500 fjalë).**Nuk ka*  |